**AM ARS ÎN VERSUL DE IUBIRE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AM ARS ÎN VERSUL DE IUBIRE

Am ars în versul de iubire

Şi jarul încă nu s-a stins,

De dragoste am fost învins,

Iubirea este nemurire

Ce împlineşte orice clipă

Atunci când blând se înfiripă

Şi aripi par să te susţină

Când zborî spre dragoste-lumină.

Iubirea este împlinire

A vieţii noastre pământeşti,

Rămâi sărac de nu iubeşti,

Rămâi o tristă amintire.

Când n-ai iubit aştepţi zadarnic,

Te dor secundele amarnic,

O viaţă fără osebire

Am ars în versul de iubire.

Am ars mereu şi ard oricând.

Aştern pe foi rând după rând,

Mereu îmi fac adăugire

De dragoste ce-mi stă în fire.

Am ars în versul de iubire!